
Butlletí contrainformatiu de la vila de Sants. 


Per fi les Festes 



Les Festes Alternatives estan 
al caure. A partir del dia 20 el 
veïnat del barri podrà notar 
com el pàrquing situat entre 
els carrers Jocs Florals i Fin¬ 
làndia es buida de vehicles 
mentres es va omplint de jo¬ 
ves que decoren i ambienten 
l’espai per la celebració de les 
Festes. Fa 7 anys que va sor¬ 
gir la iniciativa de preparar u- 
nes festes populars, lúdiques i 
combatives a conseqüència 
del to comercial que presenta¬ 
ven les oficials, que perdien 
els costums i les arrels degut 
a les restriccions i condicions 
que els obligaven des del Dis¬ 
tricte (horaris limitats, lluir pu¬ 
blicitat...). Els primers anys 
(95-97) l’organització d’aques¬ 
tes estava formada per col- 
lectius de joves del barri, com 
la Mandràgora, el fanzine 
"Coito Dona na", Joves Comu¬ 
nistes, la Garnatxa i gent amb 
iniciativa. Però el 1998, aque¬ 
st grup es va desfer, i desde 


l’Assemblea de barri es repren 
la iniciativa donant pas a les 
anomenades Festes Alternati¬ 
ves, cel·lebrades el 98 a la plç 
Can Mantega. L’assistència 
fou un èxit, fet que va portar a 
repetir-les el 1999 i el 2000 en 
un nou escenari: el pàrquing 
de Plç. de Sants. I un any 
més, degut a la satisfacció 


de qui les organitza i de qui 
hi participa, qui assisteix a 
les xerrades, qui balla als 
concerts, qui llegeix les ex¬ 
posicions, qui passa a fer un 
beure., comença el compte 
enrere fins el proper dia 21, a 
l’espera de les tan desitjades 
Festes Alternatives’01. 
Agafeu forces! 


Barricades i trencadissa 
a Carretera de Sants. 

Incidents com a resposta a un desallotjament i l’aaressió a un 
noi que ha perdut la vista d’un ull. 


Sants.- Abans de la mitjanit 
del 18 de juliol, un grup de 50 
encaputxats, segons testimo¬ 
nis presencials, va creuar i 
cremar contenidors i tanques, 
trencant els vidres de sis su¬ 
cursals bancàries i dues im¬ 
mobiliàries situades entre el 
carrer Tenor Massini i Badal, 
entre les que s’inclouen dues 
caixes, un BBVA, un Banco 
Popular, un Don Piso i les Fin¬ 
ques Montseny entre d’altres. 
Els incidents van durar pocs 
minuts, i seguidament el grup 
va desaparèixer del lloc. Tot i 
no reivindicar l’acció, sembla 
tenir relació amb els fets ocor¬ 
reguts un dia abans, quan la 
policia desallotjà una casa, ho 
intentà a una altra i va ferir de 
gravetat un noi. 

Can Nyoqui desallotjada i la Kasa de la 
Muntanya, assaltada. 


Un noi perd l’ull per l'impacte d’una pilota de aoma 
disparada a menvs de sis metres. 



at, però no es va poder fer res 


La Salut/Gràcia.- Sobre les 
nou del matí del passat 
dimarts 17 de juliol, efectius 
de la Policia Nacional van 
procedir al desallotjament de 
Can Nyoqui, vivenda situada 
al carrer Sant Josep de la 
Muntanya 22-24, sense previ 
avís i sense mostrar l’ordre 
judicial. La intervénció policial 
va ser orservada pels habi¬ 
tants de la Kasa de la 
Muntanya, just enfront. Van 
començar a protestar, i es van 
trobar que els antidisturbis els 
estaven esperant amb les 
piloteres preparades. Sense 
tenir ordre de cap tipus, van 
començar a entrar a l’edifici, 
fet que va ser respós per la 
gent de dintre. Al mateix 
temps, grups de gent alertada 
pels fets s’anaven concentrant 
a les immediacions. La policia 
va aprofitar per fer tir al blanc, 
i una pilota de goma llençada 
a pocs metres de distància va 
impactar de ple a la cara d’un 
noi. Aquest es va refugiar a 
una casa okupada propera, i 
fins després d’una hora no es 
va poder desplaçar a l’hospital 
ja que hi havia policies dis¬ 
parant contra tot els que es 
movia i l’ambulància no arriba¬ 
va. La mateixa nit va ser oper- 


i va perdre la visió d’un ull. 
Cap al migdia, els desallotja¬ 
ment de la Muntanya pros- 
eguia amb l’ajuda de policies 
del grup 6 de la Brigada 
d’Informació que des d’un ter¬ 
rat proper donaven ordres per 
radio. Al cap de tres hores, 
van aconseguir buidar la casa 
i van detenir les persones que 
hi havia. Una nena de nou 
anys va aconseguir sortir grà¬ 
cies a la mediació de la 
Regidora de Drets Civils. Els 
seu pare va ser detingut a la 
porta de casa recent arribat de 
la feina (havia anat a treballar 
al matí) i sota l’engany d’un 
policia que el va fer entrar a la 
casa per després agafar-lo. 
Durant el matí es van registrar 
alguns incidents pel barri, 
sobretot talls de carrers i la 
trencadissa d’alguna caixa. A 
les tres es va convocar una 
roda de premsa just davant de 
la casa, però pocs metres 
abans d’arribar, el grup de 100 
persones que s’hi dirigia va 
ser dispersat a cops de porra i 
altre cop amb pilotes de 
goma, resultant vàries person¬ 
es lesionades. Es van repro¬ 
duir els incidents, i la 
Travessera de Dalt fou tallada 


amb contenidors cremant i un 
cotxe volcat. Al migdia també 
van detenir dos nois per sepa¬ 
rat a les immediacions del 
camp de l’Europa sense cap 
motiu. Un d’ells va ser apallis¬ 
sat en un pàquing de la zona, 
agressió vista pel vigilant. A 
les quatre es va celebrar la 
roda de premsa a un local 
okupat de Gràcia, i allà es va 
assenyalar que el desallotja¬ 
ment de la Muntanya havia 
estat il·legal. De fet, durant tot 
el dia la policia havia estat 
intentant aconseguir una ordre 
de registre per tal de justificar 
l’actuació. En el moment que 
el jutjat de guàrdia la va dene¬ 
gar, van abandonar la casa, i 
els habitants que no havien 
estat detinguts van tornar a 
entrar. El dia després va ser 
convocada una manifestació 
per Gràcia on van assistir 
unes 2.000 persones i que va 
acabar als jutjats de 
Barcelona, on els 19 detinguts 
i detingudes estaven declar¬ 
ant. Poc abans s’havia sabut 
que la fiscalia demanava 
presó preventiva per a tots 
ells. La mateixa nit es van 
donar els incidents al barri de 
Sants, i a trenc d’alba, els 19 
sortien en llibertat. 


Informe 


Amb l’actuació policial del 
24 de juny durant la mani¬ 
festació contra la globalitza- 
ció i l’escalada de desallot¬ 
jaments que hi ha hagut des 
de principis d’any com a úl¬ 
tims episodis repressius, a 
finals de juliol es va presen¬ 
tar a l’opinió pública l’Infor- 
me Valdecasas. Aquest do¬ 
cument, elaborat des de 
moviments socials alterna¬ 
tius, fa un recull de gran part 
dels actes violents realitzats 
per la policia (la Policia Na¬ 
cional principalment) els úl¬ 
tims cinc anys. Al 1996, 
amb l’arribada al govern del 
Partit Popular i l’aparició de 
Julia Garcia Valdecasas 
com a delegada a Cata¬ 
lunya, la repressió es co¬ 
mença a cebar en tots els 
moviments socials. Es cal¬ 
culen uns 550 detinguts i 
detingudes, milers d’identifi¬ 
cacions, muntatges policials 
cada dos per tres, etc... 
L’informe intenta analitzar 
les estratègies policials i 
elabora una llista de vuit 
acusacions mitjantçant les 
qual vol denunciar a l’opinió 
pública els plantejaments 
de Delegació de Govern i 
contrastrar així els informes 
difamadors que oportuna¬ 
ment presenta amb l’objec¬ 
tiu de desprestigiar els mo¬ 
viments socials. 

Acusacions: 

1. Criminalització i difama¬ 
ció dels moviments socials. 
Elaboració d'informes poli¬ 
cials difosos en diferent me¬ 
sura pels mitjans de comu¬ 
nicació oficials. 

2. Intimidació, assetjament i 
prepotència. 

3. Seguiments, identifica¬ 
cions i detencions arbitràries. 

4. Brutalitat. Càrregues 
d'una violència inusitada. 

5. Muntatges policials amb 
l'objectiu d'incriminar per¬ 
sones concretes. 

6. Maltractaments i tortures. 

7. Infiltracions dins de col- 
lectius i organitzacions. 

8. Impunitat. Les denúncies a 
policies mai han prosperat. 
Compten amb total impunitat 
per fer el que vulguin. 

Una màfia especulativa expulsa llogaters 


Badal.- Ja feia temps que es 
sospitava de l’actuació de 
grups similars pel barri, sobre¬ 
tot a les zones d’edificis an¬ 
tics, on viu nombrós veïnat 
amb lloguers de renta antiga. 
En aquest cas però, les de¬ 
núncies d’una veïna han per¬ 
mès posar al descobert algu¬ 
nes d’aquestes pràctiques es¬ 
peculatives. El cas concret 
s’ha donat al carrer Canalejas 
núm. 10, en un edifici construït 
per un deixeble de Gaudí, i 
que fins ara era propietat 
d’una familia particular, però 
que el passat 30 de maig el va 
vendre a l’empresa Inversio- 
nes Condal, amb seu social a 
una habitació de l’Hotel del 
Comte (c/Diputació 144-146), 
per la qual respon en David 
Pena Àlvarez. Aquesta em¬ 
presa ràpidament es posa en 
contacte amb els inquilins per 
proposa’ls-hi la compra del pis 
a un preu abusiu, tot anun¬ 


ciant la no renovació dels con¬ 
tractes de lloguer definits. Al 
mateix temps comença els 
tractes amb el Grupo Renta, 
representat per Josep Bells, 
que ja comença directament 
els tràmits d’expulsió i la pres¬ 
sió al veïnat, que si no compra 
els pisos (ara el preu ja ha pu¬ 
jat uns 5 milions per cada pis) 
veurà com el lloguer comença 
a disparar-se amb l’excusa 
d’unes futures obres de les 
que només se’n dóna garantia 
verbal. Aquesta gent s’aprofita 
de la indefensió de gent sense 
assessorament jurídic (a part, 
que si decideixen anar als tri¬ 
bunals no només perdrien el 
judici amb seguretat, sinó que 
haurien de pagar les costes), 
moltes vegades d’edat avan¬ 
çada, utilitzen pràctiques obs¬ 
curantistes (canviant sovint de 
telèfon, companyia, seu social 
i fins i tot de nom) i exprimei¬ 
xen fins al fons les possibili¬ 


tats de la nova LAU (Llei d’Ar¬ 
rendaments Urbans) que dóna 
impunitat gairebé total als pro¬ 
pietaris; de fet, el mecanisme 
de la segona operació de 
compravenda (de Inversiones 
Condal a Grupo Renta) és una 
trampa legal que permet sal¬ 
tar-se l’obligació d’avisar en 
dos mesos i permet apujar el 
preu dels pisos, a més és una 
mostra clara de com la llei pro¬ 
tegeix les pràctiques especu¬ 
latives. Ara, la situació dels 
habitants del número 10 del 
carrer Canalejas és bastant 
precària, i només l'arribada de 
l’agost paralitzarà momentà¬ 
niament la seva expulsió, però 
la gent afectada no acaba de 
donar crèdit a aquesta 
situació: “mentres ells volen 
els pisos per especular i fer-se 
rics, nosaltres els necessitem 
per viure-hi, i no els importa la 
situació en que quedin les 
persones”. 


La policia busca la connexió basca 
per la plaça Osca 


Sants.- Ja és sabuda la 
insistència de Delegació de 
Govern en assenyalar les con¬ 
nexions dels moviments alter¬ 
natius de Catalunya amb l’en¬ 
torn abertzale. Doncs bé, 
sembla que el passat dissabte 
21 de juliol la policia de Sants 
va descobrir-ne. Eren les 10 
del matí quan un grup de 15 
vascos i vasques van arribar 
al barri per passar el dia i fer 
temps fins la tarda. A les 18h. 
volien assistir a l’homenatge 


que es feia a l’Artesà de Grà¬ 
cia al Benjamí Ramos, pres 
polític de Granollers recent¬ 
ment alliberat. A la poca esto¬ 
na d’arribar, i quan s’estaven 
passejant per la carretera, van 
començar a ser identificats 
per policies secretes sense 
cap motiu. Les samarretes 
que duien, amb lemes reivin¬ 
dicatius, segurament va aler¬ 
tar els efectius policials. Mi¬ 
nuts després apareixia un 
cotxe zeta i una furgoneta an- 


tidisturbis que casualment es 
trobava al barri aquell matí i 
van fer un curiós desplega¬ 
ment per la plaça Osca que 
sobtava a la gent que passava 
per allà. En total, 10 van ser 
les persones que la policia va 
parar, entre ells, un noi del 
barri. L’excusa argumentada 
per un agent va ser clara: eren 
vascos, i com que ja estaven 
acostumats... Un cop finalitza¬ 
da l’operació, van marxar 
sense dir ni ase ni bèstia. 


Okupació a 
Collblanc 

Collblanc.- Després de l'in¬ 
tent d'okupació a la ciutat de 
L'Hospitalet, frustrat per l’acti¬ 
tud de la policia local que va 
forçar el desallotjament inme- 
diat i va agredir un jove que 
es trobava al carrer en aquells 
moments (veure La Burxa 
40). Aquest cop les coses han 
anat diferent, i el dia 13 de ju¬ 
liol, un grup de gent entrava a 
una antiga escola al carrer 
Prat de la Riba de la ciutat. 
Durant l'okupació van remetre 
un comunicat on expliquen al 
veïnat la seva intenció de 
construir un centre social 
obert al barri dins el que 
abans era una antiga escola 
abandonada i deteriorada, 
però també dedicar una part 
de l’espai a resoldre una mica 
el greu problema d’accés a 
una vivenda digna que afecta 
a àmplies capes socials: 
“...ens veiem en la necessitat 
urgent de destinar una part 
del centre social a aquest 
sostre digne que tant assegu¬ 
ra el poder polític i la seva 
Constitució”. De moment s’es¬ 
tan dedicant a les feines de 
rehabilitació de l’espai, han 
anomenat al nou centre social 
l’Eskola Encantada i reafir¬ 
men que: “les portes estan 
obertes als i les que vulgueu, 
a les vostres propostes i a les 
vostres iniciatives”. Aquest és 
el segon centre social que 
existeix al barri de Collblanc, 
on ja fa tres anys que fun¬ 
ciona la Lokeria, amb un nota¬ 
ble èxit de participació. 

Zona Franca.- El conflicte de 
Miniwatt té el seu origen als 
voltants de l’any 1996, quan 
l’empresa comença a signar 
contractes temporals (de cap 
de setmana) amb l’objectiu de 
contractar gent jove, sense 
experiència, amb menys con¬ 
dicions socials i amb uns sa¬ 
laris fins un 40% més baixos. 
A partir del febrer del 2000, el 
conflicte entre en una nova 
fase quan el Comitè d’Empre¬ 
sa proposa, per superar les 
lamentables condicions que 
oferia l’empresa, un contracte 
indefinit discontinu, és a dir, 
un contracte que asseguri un 
treball fixe durant una tempo¬ 
rada determinada de l’any (4 
mesos a l’any, en concret). 
Davant d’això, l’empresa va 
proposar un contracte indefi¬ 
nit a temps parcial, és a dir, 
un contracte basat en un 
calendari fixe per tot l’any, 
sense la jornada laboral com¬ 
pleta. Aquesta va ser la pro¬ 
posta que es va aplicar l’any 
passat. Aquest any, en el qual 
s’havia de repetir les hores 
treballades l’any anterior, 
l’empresa va veure que això 
no li interessava. És aquí on 
comença el conflicte actual. 
Els treballadors van exigir el 
compliment del calendari, i 
l’empresa va respondre amb 
una proposta d’acomiada¬ 
ment incentivat. Amb la fusió 
de Philips (de la qual Miniwatt 
és una filial) i LG - dues grans 
multinacionals - s’esperava 
una retallada de plantilla. 
Efectivament, al mes i mig 
d’aquesta fusió, 151 trebal¬ 
ladors del total de 312 afec¬ 
tats per aquest conflicte ac¬ 
cepten la oferta de l’empresa 
de cobrar una indemnització i 
deixar la feina. Per l’altra 
banda, però, els 161 restants 
rebutgen la oferta i decideixen 
lluitar pel seu lloc de treball 


amb vagues, mobilitzacions al 
carrer, etc. La presentació 
d’un Expedient de Regulació 
(ER) acaba amb una resolu¬ 
ció que dóna carta blanca a 
l’empresa: la resolució esta¬ 
bleix que aquesta té el dret de 
dur a terme els acomiada¬ 
ments, i deixa dos mesos de 
marge per executar la decisió. 
En aquesta situació, el treball 
que feien els acomiadats el 
fan treballadors ja contractats 
a través d’hores extres enco¬ 
bertes: més hores de treball a 
canvi de dies de festa. 

Situació actual del conflicte 
Del grup de 161 treballadors 
que seguien lluitant pel seu 
lloc de treball, alguns d’ells ja 
estan buscant una altra feina, 
però en queda una part im¬ 
portant disposada a seguir 
fins el final. De moment, a 
través del Comitè d’Empresa, 
presenten un recurs a la res¬ 
olució de l’Expedient de Re¬ 
gulació. Juntament amb això, 
han decidit presentar recur¬ 
sos individuals (de moment 
uns 140) per salvar-se d’una 
hipotètica minoria en el Comi¬ 
tè d’Empresa. Tenen clar, 
però, que amb aquests movi¬ 
ments de caire legal no n’hi 


ha prou, i que caldrà recolzar- 
los amb mobilitzacions i, si 
cal, amb vagues encobertes 
els caps de setmana (ara 
mateix no tenen cobertura 
legal per fer vaga). Dues co¬ 
ses fan que els treballadors 
tinguin esperança en un final 
positiu del conflicte: en primer 
lloc el precedent d’Indo SA, 
que, en un cas molt similar al 
que es planteja a Miniwatt, ha 
hagut de readmetre tots els 
treballadors que havia acomi¬ 
adat per uh suposat problema 
de competitivitat. L’únic prob¬ 
lema que té aquesta via és 
que és molt llarga (a 2 anys 
vista). L’altre factor és que, si 
bé des de la resolució de 
l’Expedient de Resolució hi ha 
hagut una menor unitat en el 
recolzament que rebien dels 
treballadors fixes (degut a la 
presència de diverses cen¬ 
trals sindicals en el Comitè 
d’Empresa, concretament 
CCOO, UGT i USO), el fet 
que el proper mes de de¬ 
sembre expiri el conveni col- 
lectiu -que afecta a tothom 
menys aquells que estan al 
carrer- els fa concebre espe¬ 
rances d’una major unita en la 
lluita enfront l’empresa per un 
lloc de treball digne. 


Incident a 
l’Estació de 
Sants 

Sants.- El dissabte 30 de 
juny l’Estació de Sants va ser 
l’escenari d’un petit incident 
amb els guàrdies de segure¬ 
tat. Una quarantena de per¬ 
sones van okupar un tren Tal- 
go amb la intenció d’anar cap 
a Tarifa, on aquests dies es 
feia els anomenats Campa¬ 
ments de la Frontera en pro¬ 
testa per la política europea 
sobre la immigració. Quan 
tothom ja era dalt del tren, 
van arribar els cossos de se¬ 
guretat privada de l’estació i 
els van fer baixar del tren, re- 
tenint-los a l’andana fins que 
van venir els antiavalots (una 
vintena) que havien trucar 
prèviament. Després d’una 
estona d’intentar negociar, 
els antiavalots van identificar 
la quarantena de persones 
que volien desplaçar-se a Ta¬ 
rifa gratuïtament mitjançant el 
transport públic. Finalment, el 
grup de gent va pujar al vestí¬ 
bul per tal de fer-hi una as¬ 
semblea i decidir què es feia 
per tal de poder viatjar. Re¬ 
cordem que aquesta pràctica 
és força habitual. És tracta 
d’una manera d’assistir a 
grans esdeveniments de lluita 
social estalviant-sè les des¬ 
peses del viatge (quasi sem¬ 
pre altes) i reivindicant alhora 
uns transports públics gra¬ 
tuïts i de qualitat. L’últim viat¬ 
ge realitzat d’aquesta manera 
va ser a Praga, a la trobada 
que feia el FMI, i va ser tot un 
èxit. 

Agressió feixista 

Sants.- Cap a dos quarts de 
quatre del divendres 20 de ju¬ 
liol, un noi que passejava pel 
carrer va ser assaltat per tres 
skins feixistes que anaven 
buscant brega. Al resistir-se, 
el noi va rebre un cop de puny 
a la cara, i aquest va respon¬ 
dre amb una puntada de peu 
als pebrots, moment que va 
aprofitar per fugir i refugiar-se 
a un local musical del carrer 
Alcolea. Allà va rebre assis¬ 
tència. Sembla ser que el fet 
que al local esmentat punxin 
reggae i ska cada divendres 
va ser el motiu per a que els 
feixistes anessin de cacera. 


Des de Sants. 

, construint la llibertat 

dels Països Catalans 

10 de setembre 

Homenatge als lluitadors antifeixistes 

20h. plaça Osca 

Parlament internacional 


(convidats amazigh i palestí) 

Org.: Comissió 10 de setembre 

Comunicat unitari 

La burxa 


agost 2001 


Almenys un mort i centenars de ferits i detinguts durant 
la ràzzia policíaco-militar als carrers de Gènova 

El Dànic entre la aent va Drovocar una estampida massiva de més de 100.000 


ersones aue van abandonar la ciutat en poaues hores la nit del 21 


Gènova/Itàlia.- El dijous 19 a 
là tarda, la ciutat de Gènova 
era una festa, tothom vivia 
amb expectació el que succei¬ 
ria durant els dies següents, 
milers de persones s'allotja¬ 
ven a estadis de futbol, càm¬ 
pings, etc..., això si, ja es res¬ 
pirava tensió per la presència 
policíaca i militar permanent 
als carrers, així com pel blin¬ 
datge absolut de la gran majo¬ 
ria dels comerços de la ciutat. 
El diumenge al matí, però, 
regnava la desolació, el pànic 
i la impotència. Berlusconi va 
aconseguir amb 20.000 a- 
gents disposats a qualsevol 
cosa i uns mitjans de comuni¬ 
cació rendits sota la seva di¬ 
recció financera, generar un 
estat total de persecució i ca¬ 
cera del militant antigloba- 
lització. 

19 de juliol: Regna tot l'opti¬ 
misme possible 

Més de 50.000 persones par¬ 
ticipen festivament en una 
manifestació contra les lleis 
d'extrangeria i per la lliure 
circulació de les persones 
arreu del planeta. Una altra 


les dents. Ca¬ 
da grup d'afini¬ 
tat utilitza una 
via diferent per 
avançar cap al 
Palau Ducal, 
amb utilització 
de més o 
menys força. 

La policia no 
ho dubta, utilit¬ 
za la violència 
contra totes les 
columnes amb 
la mateixa con- 
tundència. Les 
reventa, fins i 
tot utilitzant el 
pas de les fur¬ 
gonetes per 
damunt dels 
manifestants, 
diversos van 
haver d'anar a 
l'hospital (una 
noia italiana de 25 anys en 
estat molt greu). Durant l'as¬ 
salt a la columna dels Tutti 
Bianchi, un noi va ser assassi¬ 
nat per un carabinieri que li va 
disparar 2 trets al cap. Els fets 
es van produir a la plaça 
Alimondi. Es produeixen ferits 




manifestació reclama els drets 
de les dones de països inte- 
gristes islàmics. 

20 de juliol Un carabinieri 
assassina de 2 trets al cap a 
Cario Giuliani 

8 columnes de manifestants 
intenten arribar a la zona roja, 
on es reunien els caps del G- 
8, blindada amb tanquetes i 
tancs policials armats fins a 


i detinguts per tota Gènova. 
L'Hospital de Sant Martini 
s'omple minut a minut. A la 
vesprada tothom es replega 
als llocs d'allotjament, el ba¬ 
lanç ha estat esgarrifós. 

21 de juliol: Berlusconi ordena 
l'assalt de la seu central de 
coordinació de les protestes 

Cap a les 14h. més de 
200.000 persones participen 


en la marxa contra la globalit- 
zació reconvertida en un ho¬ 
menatge a Cario Giuliani, el 
noi assassinat durant la jorna¬ 
da anterior. Durant el recorre¬ 
gut s'inicien atacs contra la 
policia, bancs i multinacionals, 
que s'allarguen durant tot el 
dia i al llarg de tota la geogra¬ 
fia de la ciutat, els enfronta¬ 
ments son duríssims, els ga¬ 
sos lacrimògens son presents 
a tot arreu, es fa difícil respi¬ 
rar. A les 23:45h centenars 
d'agents de la polizia italiana 
assalten la seu de l'Escuola 
Diaz, edifici cedit per l'ajunta¬ 
ment de Gènova com a centre 
de coordinació de les protes¬ 
tes. Actuen com a feixistes. 
Arrassen tot el que troben per 
davant. 60 persones resulten 
ferides i surten de l'edifici en 
camilla. 92 son detingudes i 
traslladades a la presó d'Ales- 
sandria, a les afores de Gèno¬ 
va. Aquesta massacre fa cór¬ 
rer el pànic a la ciutat, i en po¬ 
ques hores més de 100.000 
persones surten en estampida 
dels llocs on eren allotjades. 

22 de juliol: Les tortures 
físiques i psíquiques van ser 
massives 

A primera hora del matí els es¬ 
tadis Carlini, Shorva, Massari, 
el càmping Alvaro i la plaça 
Kennedy sqn absolutament 


buits, la gent ha fugit com a 
pogut. Es veuen molts objec¬ 
tes personals, algunes tendes 
de campanya plantades i fins i 
tot vehicles de manifestants 
saquejats i abandonats. El pa¬ 
norama és dantesc. A migdia, 
els mitjans de Berlusconi co¬ 
mencen a informar a la pobla¬ 
ció que ja pot tornar a la ciutat. 
Sembla increïble, però a les 
poques hores les autopistes 
d'accés a Gènova estan co- 
lapsades, i al vespre els car¬ 
rers tornen a ser plens de 
gent. La protesta s'ha acabat 
sota mà militar de Berlusconi. 
S'instaura la por entre els i les 
dissidents del Govern, d'ara 
en endavant les incerteses 
són molt grans alhora d'afron¬ 
tar la repressió. 

Contra-lnfos 24/7/01 


Concentració davant del 
consulat italià a 
Barcelona 

Barcelona.- El dissabte 21 
de juliol unes 300 persones 
es van concentrar davant 
del consulat d’Itàlia per de¬ 
nunciar l’assassinat de Car¬ 
io Giuliani, i la brutalitat de 
les càrregues policials a Gè¬ 
nova. Es va llegir un mani¬ 
fest i es va intentar deixar un 
ram de flors a la porta del 
consulat, encara que no es 
va poder fer ja que el dispo¬ 
sitiu d’antiavalots que hi ha¬ 
via al seu davant ho va im¬ 
pedir, el ram es va poder 
deixar a la cantonada junt 
amb una foto del noi, amb 
crits de "Berlusconi assas¬ 
sí'. Es va continuar amb una 
sentada a la cruïlla del car¬ 
rer Mallorca amb Pau Claris 
on es van dibuixar siluetes 
humanes i es va llençar pin¬ 
tura vermella. La concen¬ 
tració es va dirigir en mani¬ 
festació cap a la plaça Ca¬ 
talunya, al pas de la mani 
per la Borsa es van fer và¬ 
ries pintades i es va tornar a 
llençar pintura vermella al 
terra simbolitzant la sang. 
En arribar a plaça Catalunya 
es va donar desconvocar. 

Contra-lnfos 24/7/01 


ziztania @sindominio. net 









